Dragi Lions prijatelji,

S veliki zadovoljstvom najavljujemo našu 18. po redu Lions regatu „Jedrima Protiv Droge“, koja će se održati 21.-24. travnja 2016., ponovo na otoku Murteru.

Najsrdačnije Vas pozivamo na sudjelovanje sa svojim Lions klubom ili prijateljima, da provedete prekrasne dane jedreći jednim od najljepših akvatorija na svijetu, nacionalnog parka Kornati, na susrete sa starim ili upoznavanje novih Lions prijatelja iz Hrvatske i Europe , na ugodno druženje, i pri tome na pomaganje prevencije protiv zloporabe droge, što je na žalost još uvijek veliki problem, kako u Hrvatskoj tako i u svijetu.

Kao i uvijek do sada, predviđen je dolazak već u četvrtak, 21. travnja, regatavanje u petak i subotu, 22. i 23. travnja, i povratak u nedjelju 24. travnja.

Brodovi su tipa Bavaria 46 stopa (oko 15m), i do 9 osoba može spavati na brodu (4 kabine sa po dva ležaja i jedan ležaj u salonu). Brodovi su opremljeni posteljinom, ručnicima, grijani su (Webasto) i svaki ima po dva tuša/WC-a, iako je mnogo komfornije koristiti čiste i velike sanitarne čvorove u marini. Ali, naravno možete i noćiti u obližnjim hotelima ili apartmanima na Murteru u vlastitoj režiji.

Cijena jednog broda je HRK 7.600 (ca. EUR 1.000), ali dodatno treba platiti osiguranje u iznosu od EUR 75,00 po brodu (alternativa je polog u gotovini ili karticom, za slučaj eventualne štete u iznosu od EUR 2.000,00).

Biti će dvije organizirane večere sa plesnom glazbom u petak i subotu. Cijena još nije fiksirana, ali će biti negdje oko HRK 200,00 po osobi i svakoj od večera.

Na ovom Youtube linku možete vidjeti kratki film sa impresijama od zadnje regate održane u travnju 2015: <https://www.youtube.com/watch?v=Maj665NDqHE>.

I to je to. Sada samo trebate što prije popuniti obrazac pred prijave koji se nalazi u privitku, i poslati nam ga popunjenog natrag.

Nadamo sa da ćemo se ponovo vidjeti, družiti se, jedriti i uživati zajedno u Aprilu 2016. na prekrasnoj obali našeg Jadrana.

Srdačan pozdrav,

Vaš regatni odbor